**Priloga 1: MERILA ZA IZBOR IN VREDNOTENJE PROJEKTOV**

**Uvodna pojasnila**

Po teh merilih se ocenjujejo prijavljeni projekti veteranskih in domoljubnih organizacij, ki zajemajo aktivnosti (obeležja, komemoracije, proslave, delo s člani, ki imajo priznan status žrtev vojnega nasilja in slovesnosti ob različnih obletnicah, mednarodno sodelovanje itd.) vezane na delovanje veteranskih in domoljubnih organizacij

Vloge (OBR-1VD in OBR-2VD) komisija oceni na podlagi meril in določi vrednost sofinanciranja po kriteriju: ½ sredstev na podlagi števila članov in ½ sredstev na podlagi vrednosti programov. Na podlagi točk se določi vrednost sofinanciranja, ki pa ne more biti višja od 2.500,00 EUR.

V kolikor bo upravičenec v poročilu izkazoval nižjo vrednost od odobrenega zneska po pogodbi, se bo znesek sofinanciranja zmanjša za delež primanjkljaja.

Kontrola koriščenja namenskih sredstev in vpogled v dokumentacijo bo Občina opravila, v kolikor bo prišlo do več kot 20% odstopanja med končno finančno vrednostjo in vrednostjo projekta v podani prijavi.

V primeru ugotovitve neupravičene razlike med končno finančno vrednostjo in vrednostjo projekta v podani prijavi, se bo odobren znesek po pogodbi znižal za delež odstopanja.

**Merila**

1. **DELOVANJE**

|  |  |  |
| --- | --- | --- |
| PROGRAM | OPIS | DOKAZILA |
| Članstvo | * Število članov v društvu * Število članov starejših od 80 let | * potrdilo o številu članov (npr. potrdilo o plačani članarini) * poimenski seznam članov starejših od 80 let in dokazilo o članstvu |
| Obeležja | Postavitev in vzdrževanje obeležij v občini Brežice | |
| Organizacija rednih in vzporednih aktivnosti | * Organizacija komemoracije, proslave, srečanja članov, mednarodno sodelovanje * Organizacija strokovne ekskurzije, športne aktivnosti, publikacije, usposabljanja | |
| Udeležba na rednih in vzporednih aktivnostih, ki jih organizirajo druge organizacije | * Udeležba na komemoracijah, proslavah, srečanjih članov, mednarodnih projektih * Udeležba na strokovnih ekskurzijah, športnih aktivnostih, usposabljanjih in pri publikacijah | |

**2. FINANČNA KONSTRUKCIJA**

|  |  |  |
| --- | --- | --- |
| STROŠKI | PRIMERI DOKAZIL | OPOZORILO |
| Administrativni stroški | Račun za telefon, internet, pošto, SAZAS, zavarovanja, za kartuše, papir, cvetje, protokolarna darila, najem multimedijskih naprav, obdarovanje članov starejših od 80 let | * Protokolarno darilo je upravičen strošek v primeru, da se prijavitelj udeleži dogodka, ki ga organizira druga organizacija. * Strošek obdarovanja članov je upravičen strošek le za člane starejše od 80 let in ta ne sme preseči 10,00 EUR /osebo. |
| Potni stroški | Računi za prevoz avtobusa, potni nalogi za osebni prevoz | Upoštevajo se le stroški avtobusnega prevoza in potni nalogi, v primeru tujine se prizna 50% stroškov prevoza. |
| Stroški pogostitve | Pogostitev je upravičen strošek le v primeru organizacije prireditve ob jubileju prijavitelja oziroma mednarodnega srečanja.  Prijavitelji morajo vlogi priložiti dokazilo o jubileju. Upoštevajo se le okrogli jubileji (npr. 10. letnica, 20. letnica itd.) | Prizna se do največ 50% stroškov pogostitve.  Strošek pogostitve ne sme preseči 10,00 EUR/osebo. |
| Stroški izvajalcev | Avtorska pogodba ali računi za izvajalce kulturnega programa, sodnike, povezovalce, scenariste, prvo pomoč, lektoriranje, Računi za tisk, oblikovanje, izdelavo tiskovine, radio, časopis | |
| Stroški obeležij | Računi za izvedbo del, nakup sveč, cvetja | |
| Stroški najema prostorov | Računi za najem šotora, dvorane, predavalnice, razstavnega prostora | |